open-index/open-wikipedia-markdown huggingface dataset:
Διοργανώσεις Ε.Σ.Κ. Ανατολικής Στερεάς και Εύβοιας 2011–12

Το **Πρωτάθλημα καλαθοσφαίρισης Α' Κατηγορίας ανδρών Ε.Σ.ΚΑ.Σ.Ε. 2011-2012** είναι το 32ο της Α' Κατηγορίας Ε.Σ.ΚΑ.Σ.Ε. ένα από τα πρωταθλήματα της 5ης σε τάξη κατηγορίας στην Ελλάδα. Το πρωτάθλημα αποτελείται από 9 ομάδες και ξεκίνησε το Σάββατο 8 Οκτωβρίου.
## Ομάδες

## Κανονική περίοδος

### Βαθμολογία

1 Αγ = Αγώνες, Ν = Νίκες, Η = Ήττες, ΠΥ = Πόντοι Υπέρ, ΠΚ = Πόντοι Κατά, Δ = Διαφορά Πόντων

### Αποτελέσματα

## Πλει οφ
## Τελική Κατάταξη
## Εξωτερικοί σύνδεσμοι
*Α' Ε.Σ.ΚΑ.Σ.Ε. 2011-2012 1η αγωνιστική*stereasport.gr*
*Α' Ε.Σ.ΚΑ.Σ.Ε. 2011-2012 2η αγωνιστική*stereasport.gr*
*Α' Ε.Σ.ΚΑ.Σ.Ε. 2011-2012 3η αγωνιστική*stereasport.gr*
*Α' Ε.Σ.ΚΑ.Σ.Ε. 2011-2012 4η αγωνιστική*stereasport.gr*
*Α' Ε.Σ.ΚΑ.Σ.Ε. 2011-2012 5η αγωνιστική*stereasport.gr*
*Α' Ε.Σ.ΚΑ.Σ.Ε. 2011-2012 6η αγωνιστική*stereasport.gr*
*Α' Ε.Σ.ΚΑ.Σ.Ε. 2011-2012 7η αγωνιστική*stereasport.gr*
*Α' Ε.Σ.ΚΑ.Σ.Ε. 2011-2012 8η αγωνιστική*stereasport.gr*



2011 2012
Ανατολικη Στερεα Ευβοια
Ανατολικη Στερεα Ευβοια
Κλεμμένο Κοσσυφοπέδιο

Το ** Κλεμμένο Κοσσυφοπέδιο ** (τσεχ. Uloupené Kosovo) είναι Τσεχικό ντοκιμαντέρ του Václav Dvořák.

## Η ταινία
Η ταινία μιλά για τα γεγονότα στο Κοσσυφοπέδιο, κάνει μια σύντομη επισκόπηση της ιστορίας τoυ πριν από τον βομβαρδισμό της Σερβίας από τις δυνάμεις του ΝΑΤΟ και τη μεταπολεμική κατάσταση. Στο κέντρο της προσοχής – τα γεγονότα της δεκαετίας του 1990. Συνοδεύεται από πολλές συνεντεύξεις με τον σερβικό λαό και σε μικρότερο βαθμό, με αλβανούς μαχητές.

Παρά το γεγονός ότι η τσεχική τηλεόραση συμμετείχε στη χρηματοδότηση του έργου, η ταινία είχε αναβληθεί αρκετές φορές ως «μη ισορροπημένη» και «προκατειλημμένη υπέρ των Σέρβων», και λόγω του ότι το «ύφος της ταινίας θα μπορούσε να προκαλέσει αρνητικά συναισθήματα». Ο κινηματογραφικός παραγωγός Aleš Bednar πρόσθεσε ότι για ορισμένους θεατές η ταινία θα μπορούσε πραγματικά να φαίνεται «μη ισορροπημένη», αλλά μόνο και μόνο επειδή «τόσα χρόνια η ενημέρωση για τα γεγονότα στα Βαλκάνια ήταν μονόπλευρη, κυρίως της τηλεόρασης».

Ο Τσεχος δημοσιογράφος Frederick επέκρινε την ταινία ως μονόπλευρη προπαγάνδα του Ντβόρζακ. Πιστεύει ότι η άρνηση να μεταδοθεί η ταινία από την τσεχική τηλεόραση ήταν δικαιολογημένη.

Η προβολή της ταινίας, που είχε προγραμματιστεί για την 17 Μαρτίου 2008 (επέτειος της εθνοκάθαρσης στο Κοσσυφοπέδιο), είχε αναβληθεί μέχρι τον Απρίλιο του ίδιου έτους αλλά η προβολή δεν έγινε μέχρι σήμερα. Λόγω καθυστερήσεων στην προβολή, οι δημιουργοί της ταινίας την τοποθέτησαν στην υπηρεσία YouTube.

## Αναφορες


Κατηγορία:Ταινίες του 2008
Κατηγορία:Ιστορία του Κοσσυφοπεδίου
Κατηγορία:Τσεχικά ντοκιμαντέρ
Σωτήρα Αμμοχώστου

Η **Σωτήρα**  είναι δημοτικό διαμέρισμα του Δήμου Αγίας Νάπας της επαρχίας Αμμοχώστου στην Κύπρο.

## Τοποθεσία
Η Σωτήρα είναι χτισμένη σε υψόμετρο 75 μέτρων, σε απόσταση 10 χιλιομέτρων από την Αμμόχωστο. Στα δυτικά συνορεύει με το Λιοπέτρι, στα βορειοδυτικά με το Φρέναρος, στα βόρεια με τη Δερύνεια και στα ανατολικά με το Παραλίμνι και την Αγία Νάπα. Το νότιο μέρος διοικητικής της έκτασης είναι παραθαλάσσιο.

## Ονομασία
Το όνομα Σωτήρα προέρχεται από τον Σωτήρα Χριστό. Υπάρχουν δύο εκδοχές σχετικά με την προέλευση του:

* Ο αρχικός οικισμός βρισκόταν στην παράκτια περιοχή της Αγίας Θέκλας. Λόγω επιθέσεων πειρατών, οι κάτοικοι μετακινήθηκαν προς την περιοχή της Σωτήρας για ασφάλεια. Έδωσαν στο χωριό το όνομα *Σωτήρα*, λόγω της σωτηρίας τους από τους πειρατές.
* Στην περιοχή υπάρχει η εκκλησία Μεταμόρφωσης του Σωτήρος, η οποία κατασκευάστηκε τον 12ο αιώνα.

## Ιστορία του δήμου
Μετά από αίτημα του κοινοτικού συμβουλίου, στις 3 Ιουλίου 2011 πραγματοποιήθηκε δημοψήφισμα μεταξύ των κατοίκων οι οποίοι ψήφισαν υπέρ της μετατροπής της κοινότητας σε δήμο. Η μετατροπή έγινε την 1η Ιανουαρίου 2012.

## Πληθυσμός
Σύμφωνα με τις απογραφές πληθυσμού που πραγματοποιήθηκαν στην Κύπρο, ο πληθυσμός της Σωτήρας αποτελείτο από Ελληνοκύπριους. Μετά την τουρκική εισβολή του 1974, στη Σωτήρα κατασκευάστηκαν προσφυγικοί συνοικισμοί για τους Ελληνοκύπριους πρόσφυγες από τη βόρεια Κύπρο.

Ο πίνακας που ακολουθεί παρουσιάζει τον πληθυσμό της Σωτήρας όπως καταγράφηκε στις απογραφές πληθυσμού που έγιναν στην Κύπρο.




## Δήμαρχοι
Δήμαρχοι Σωτήρας διετέλεσαν οι:

* Γεώργιος Τάκκας (2012- )

## Αδελφοποιήσεις
Ο Δήμος Σωτήρας είναι αδελφοποιημένος με:

* Κόκκινος Ποταμός Αγίας Πετρούπολης (Ρωσία)

## Αθλητικά σωματεία και αθλητικές εγκαταστάσεις
Γνωστό αθλητικό σωματείο της περιοχής ήταν ο Ονήσιλος Σωτήρας. Το 2014 το σωματείο διαλύθηκε. Ακολούθως δημιουργήθηκε ο Ονήσιλος Σωτήρας 2014. Και οι δύο ομάδες χρησιμοποιούσαν ή χρησιμοποιούν ως έδρα το Δημοτικό Στάδιο Σωτήρας.
Επίσης υπάρχει και η ΑΕΚ Σωτήρας που σιγά σιγά ανεβαίνει και σε λίγα χρόνια θα την δούμε να πρωταγωνιστεί στις μεγάλες κατηγορίες.
Anorthosis Famagusta

## Παραπομπές


## Εξωτερικοί σύνδεσμοι

* 


Κατηγορία:Δήμοι της Επαρχίας Αμμοχώστου
Αδελφοί Τζαβάρα

Με το όνομα **αδελφοί Τζαβάρα** ή **Τζαβαράκια** είναι γνωστό μουσικό ντουέτο που αποτελείται από τους **Γιώργο Τζαβάρα** και **Νίκο Τζαβάρα**. Γεννήθηκαν το 1949 στην Πάτρα, είναι δίδυμα αδέλφια, και οι δύο παίζουν κιθάρα και τραγουδούν ελαφρολαϊκά τραγούδια με πλούσια δισκογραφία.

Ξεκίνησαν από την Πάτρα όπου από ηλικία 12 ετών αποτελούσαν ντουέτο, ενώ στην Αθήνα εμφανίστηκαν σε μπουάτ στις αρχές της δεκαετίας του 1960. Σαν ταξιδιώτες μάζευαν, άκουγαν και συνέλεγαν τους διαφορετικούς ήχους με θέμα την Ελλάδα.  Αυτή η περιπλάνηση τους οδήγησε σε μια μεγάλη επιτυχία και στην ευκαιρία να συνεργαστούν με σημαντικούς κιθαρίστες, τον Δημήτρη Φάμπα και τον Αλίριο Ντιάθ (Αlirio Diaz). Μέχρι σήμερα οι αδελφοί Τζαβάρα, έχοντας πλέον πολλές εμπειρίες και με την αγάπη τους για το τραγούδι, έφθασαν να ερμηνεύουν μελωδίες του Μίκη Θεοδωράκη, Σταύρου Ξαρχάκου, Νίκου Ιγνατιάδη, Γιώργου Χατζηνάσιου, Μίμη Πλέσσα, Λορίνα Μακένιτ.

Στο σπίτι των δύο αδελφών στην Νέα Ερυθραία έγραψε ο Γιάννης Πάριος 1980 το τραγούδι "Τα μάζεψα τα πράγματα". Ο Πάριος φιλοξενούνταν στο σπίτι των αδελφών Τζαβάρα μετά το χωρισμό του από τη γυναίκα του. 

## Δισκογραφικό έργο
* «Νιάτα Νιάτα» (1978)
* «Για σένα, μόνο για σένα» (1980)
* «Μια βραδιά μεταξύ μας με τα Τζαβαράκια» (1985) συμμετέχουν οι Γιάννης Πάριος, Χαρούλα Αλεξίου, Γιώργος Σαρρής, ο Θανάσης Πολυκανδριώτης και ο Τώνης Μαρούδας στην τελευταία του δισκογραφική παρουσία και σε ενορχήστρωση Θανάση Πολυκανδριώτη 
* «Μια ζωή στα Piano Bar» (1987) με τη συμμετοχή των Μανώλη Μητσιά, Ελένης Δήμου, Γιώργου Σαρρή και Αγγελικής Γαΐτη
* «Παρέα με τα Τζαβαράκια» (1990)
* «Mediterranean passion» (2007)
::Μετέχουν επίσης στους δίσκους: 
* «Μουσικά παραμύθια» (1974)
* «Μαρινέλα-Αθηναίοι» (1977)
* «ο άλλος Οδυσσέας» (1977)

## Παραπομπές


## Πηγές

*Greek.fm: Αδελφοί Τζαβάρα *
*Studio 52

Κατηγορία:Έλληνες μουσικοί
Κατηγορία:Έλληνες τραγουδοποιοί
Κατηγορία:Έλληνες κιθαρίστες
ΕΟΧ Τσάμπιονς Λιγκ Γυναικών

To **Κύπελλο Πρωταθλητριών Ομάδων** (Τσάμπιονς Λιγκ ή Τσάμπιονς Καπ) στη χειροσφαίριση, αποτελεί μία ετήσια οργάνωση της χειροσφαίρισης, σε επίπεδο Ευρώπης.Η εν λόγω διοργάνωση ξεκίνησε ως **Κύπελλο Πρωταθλητριών** και στη συνέχεια μετονομάσθηκε σε **Τσάμπιονς Λιγκ**. Επίσης, αναφέρεται και ως "Τσάμπιονς Καπ".

## Οι πρωταθλητές
*1961 Στίιντα Βουκουρεστίου ()
*1962 Σπάρτακ Πράγας ()
*1963 Τρουντ Μόσχας ()
*1964 Ράπιντ Βουκουρεστίου ()
*1965 HG Κεπενχάγκεν ()
*1966 Λειψία ()
*1967 Ζαλγκίρις Κάουνας ()
*1968 Ζαλγκίρις Κάουνας ()
*1970 Σπάρτακ Κιέβου ()
*1971 Σπάρτακ Κιέβου ()
*1972 Σπάρτακ Κιέβου ()
*1973 Σπάρτακ Κιέβου ()
*1974 Λειψία ()
*1975 Σπάρτακ Κιέβου ()
*1976 Ράντνικι Βελιγραδίου ()
*1977 Σπάρτακ Κιέβου ()
*1978 TSC Βερολίνου ()
*1979 Σπάρτακ Κιέβου ()
*1980 Ράντνικι Βελιγραδίου ()
*1981 Σπάρτακ Κιέβου ()
*1982 Βάσας Βουδαπέστης ()
*1983 Σπάρτακ Κιέβου ()
*1984 Ράντνικι Βελιγραδίου ()
*1985 Σπάρτακ Κιέβου ()
*1986 Σπάρτακ Κιέβου ()
*1987 Σπάρτακ Κιέβου ()
*1988 Σπάρτακ Κιέβου ()
*1989 Χίπο Νιντερεστεράιχ ()
*1990 Χίπο Νιντερεστεράιχ ()
*1991 TV Γκίσεν Λέτσελιντεν ()
*1992 Χίπο Νιντερεστεράιχ ()
*1993 Χίπο Νιντερεστεράιχ ()
*1994 Χίπο Νιντερεστεράιχ ()
*1995 Χίπο Νιντερεστεράιχ ()
*1996 Πόντραβκα Κοπρίβνιτσα ()
*1997 Βαλένθια ()
*1998 Χίπο Νιντερεστεράιχ ()
*1999 Ντούναφερ ()
*2000 Χίπο Νιντερεστεράιχ ()
*2001 Κριμ ()
*2002 Κόμεταλ ()
*2003 Κριμ ()
*2004 Σλάγκελσε ()
*2005 Σλάγκελσε ()
*2006 Βίμποργκ ()
*2007 Σλάγκελσε ()(κέρδισε την ρωσική Λάντα Τολιάτι και 3η η ουγγρική Γκιόρι)
*2008 Ζβέζντα Ζβενίγκοροντ () (κέρδισε την αυστριακή Χίπο Νιντερέστεραϊχ και τρίτη η ουγγρική Γκιόρι)
*2009 Βίμποργκ () (2η η ουγγρική Γκιόρι   και 3η η αυστριακή Χίπο Νιντερεστεράιχ)
*2010 Βίμποργκ () (2η η ρουμανική Όλτσιμ και 3η  η ουγγρική Γκιόρι)
*2011 Λάρβικ ()  (2η η ισπανική Ίτσακο και 3η η μαυροβουνιακή Μπούντουκνοστ Ποντγκόριτσα)
*2012 Μπούντουκνοστ Ποντγκόριτσα () (2η ουγγρική Γκιόρι και 3η η ρουμανική Ραμνίτσου Βαλτσέα)
*2013 Γκιούρ () (2η η νορβηγική Λάρβικ και 3η η ρουμανική Ραμνίτσου Βαλτσέα)
*2014 Γκιούρ ()
*2015 Μπούντουκνοστ Ποντγκόριτσα ()
*2016 CSM Βουκουρεστίου  ()
*2017 Γκιούρ ()
*2018 Γκιούρ ()
*2019 Γκιούρ ()
*2020 *Διακόπηκε οριστικά λόγω της πανδημίας κορονοϊού*
*2021 Κρίστιανσταντ () 
*2022 Κρίστιανσταντ () 
*2023 Κρίστιανσταντ () 
*2024 Γκιούρ ()
*2025 Γκιούρ ()

## 2008
Το 2008 τον τίτλο στις γυναίκες κατέκτησε στις 24 Μαΐου η ρωσική Ζβέζντα Ζβενίγκοροντ με νίκες με 25-24 και 31-29 επί της αυστριακής Χίπο Νιντερόστεραϊκ.

## 2009
Στις γυναίκες, στις 16 Μαΐου κυπελλούχος στέφθηκε η δανέζικη Βίμποργκ, νικώντας στον δεύτερο τελικό την ουγγρική Γκιόρι, με 26-23, παρά την ήττα της στον πρώτο τελικό με 24-26.

## 2010
Στον τελικό των των γυναικών, στις 15 Μαΐου, η δανέζικη Βίμποργκ διατήρησε τον τίτλο, επικρατώντας με 28-21 και 32-31 στους δύο τελικούς της ρουμανικής Όλτσιμ.

## Πηγές


Κατηγορία:Χειροσφαίριση στον κόσμο
Κατηγορία:Πολυεθνικά επαγγελματικά αθλητικά πρωταθλήματα
Παναθηναϊκός αμφορέας (Μουσείο του Λούβρου αρ. MN705)

Ο **Παναθηναϊκός αμφορέας** που φιλοξενείται στο Μουσείο του Λούβρου με αριθμό καταλόγου ΜΝ705 βρέθηκε στη Βεγγάζη και αγοράστηκε για το μουσείο το 1851.

## Περιγραφή
Στην πρόσθια όψη εικονίζεται η θεά Αθηνά Πολιάς με πλατύ θώρακα με ασπίδα και δόρυ προς τα δεξιά. Περιστοιχίζεται από δύο κίονες δωρικού ρυθμού χωρίς έχινο με δύο Νίκες που είναι στραμμένες προς την Αθηνά. Πριν από τον αριστερό κίονα διαβάζουμε την επιγραφή «ΤΟΝ ΑΘΕΝΕΘΕΝ ΑΘΛΟΝ», ενώ μετά τον δεξιό κίονα μνημονεύεται ο «ΑΡΧΙΠΠΟΣ ΑΡΧΩΝ». 

Στην οπίσθια όψη εικονίζεται στιγμιότυπο από το αγώνισμα της δισκοβολίας. Στο κέντρο εικονίζεται ο γυμνός αθλητής με τον δίσκο στο αριστερό χέρι. Δεξιά στέκει ο έφεδρος, γυμνός με το σώμα σε τρία τέταρτα, και το πρόσωπο σε προφίλ στραμμένο προς τον δισκοβόλο. Αριστερά ένας βραβεύς που φοράει μακρύ μανδύα κρατάει στο αριστερό χέρι του ένα κλαδί φοίνικα.

## Ιστορική τοποθέτηση
Από τον 4ο αιώνα π.Χ. και μετά συναντάμε την επιγραφή του άρχοντα που κυβερνούσε την Αθήνα κατά την συγκομιδή της ελιάς, από την οποία γίνονταν το λάδι έπαθλο των Παναθηναίων. Ο Άρχιππος υπηρέτησε ως επώνυμος άρχων την περίοδο 321-320 π.Χ. και έτσι η κατασκευή του αμφορέα χρονολογείται στο τέταρτο έτος της 114ης Ολυμπιάδας. Ο αμφορέας είναι από το ίδιο εργαστήρι όπως και ο Αμφορέας του Κηφισόδωρου.

## Πηγές
* 
## Εξωτερικοί σύνδεσμοι

* Παρουσίαση του αμφορέα από το Μουσείο του Λούβρου

Κατηγορία:Αρχαϊκή τέχνη
Κατηγορία:Παναθηναϊκός αμφορέας
Κατηγορία:Αρχαιότητες στο Λούβρο
321
Κατηγορία:Μελανόμορφος ρυθμός
Παναθηναϊκός αμφορέας (Μουσείο του Λούβρου αρ. MNB 3223)

Ο **Παναθηναϊκός αμφορέας** του 321-320 π.Χ. που φιλοξενείται στο Μουσείο του Λούβρου με αριθμό καταλόγου MNB 3223 βρέθηκε στη Λέσβο και αγοράστηκε για το μουσείο το 1881.
## Περιγραφή
Στην έμπροσθεν όψη εικονίζεται η θεά Αθηνά Πολιάς με πλατύ θώρακα με ασπίδα και δόρυ προς τα δεξιά. Περιστοιχίζεται από δύο κίονες δωρικού ρυθμού Νίκες που είναι στραμμένες προς την Αθηνά και κρατούν κλάδο ελιάς. Πριν από τον αριστερό κίονα διαβάζουμε την επιγραφή «ΤΟΝ ΑΘΕΝΕΘΕΝ ΑΘΛΟΝ», ενώ μετά τον δεξιό κίονα μνημονεύεται ο «ΗΓΗΣΙΑΣ ΑΡΧΩΝ». 

Στην όπισθεν όψη εικονίζεται στιγμιότυπο από το αγώνισμα της πυγμαχίας. Δύο γυμνοί άμουσοι αθλητές αγωνίζονται αντιμέτωποι και κρατούν τις πυγμές στο ύψος του κεφαλιού. Αριστερά στέκει ένας βραβέας που κρατάει κλαδί από φοίνικα. 
## Ιστορική τοποθέτηση
Από τον 4ο αιώνα π.Χ. και μετά συναντάμε την επιγραφή του άρχοντα που κυβερνούσε την Αθήνα κατά την συγκομιδή της ιερής ελιάς, από την οποία γίνονταν το λάδι έπαθλο των Παναθηναίων. Ο Ηγησίας υπηρέτησε την περίοδο 321-320 π.Χ. και χρονολογεί την κατασκευή του αμφορέα ετούτου στο πρώτο έτος της 114ης Ολυπιάδας. Ο αμφορέας είναι από το ίδιο εργαστήρι όπως και ο Αμφορέας του Κηφισόδορου.

## Πηγές
* 

## Εξωτερικοί σύνδεσμοι

* Παρουσίαση του αμφορέα από το Μουσείο του Λούβρου

Κατηγορία:αρχαϊκή τέχνη
Κατηγορία:Μελανόμορφος ρυθμός
Κατηγορία:Παναθηναϊκός αμφορέας
Κατηγορία:Αρχαιότητες στο Λούβρο
324
Νάμα (μουσικό συγκρότημα)

Οι **Νάμα** ήταν ελληνικό ποπ, ροκ και τζαζ μουσικό συγκρότημα που έδρασε καλλιτεχνικά από το 1992 μέχρι το 2009. Τα μέλη του συγκροτήματος ήταν ο Αριστείδης Παυλής (σύνθεση και ενορχήστρωση) και η  Ιφιγένεια Παπουτσά (στίχοι και φωνητικά).

## Ιστορία

### 1992-1998
Η ιστορία τους ξεκινά το 1992 με την κυκλοφορία του ομώνυμου άλμπουμ *ΝΑΜΑ* όπου το τζαζ τραγούδι "Οδυσσέας" ξεχωρίζει και γίνεται ραδιοφωνική επιτυχία της εποχής.

Το καλοκαίρι του 1994 κυκλοφορούν την δεύτερη δισκογραφική τους δουλειά με τίτλο *ΝΑΜΑ ΙΙ* από τον οποίο ξεχώρισαν τα τραγούδια "Πρίγκηπας Αλήτης", "Μαζί σου πάρε με", "Σφαίρα από γη και θάλασσα", "Τα καλύτερα μας χρόνια".

Το 1995 κυκλοφορούν το LP *Αναμνήσεις* όπου διασκευάζουν δέκα τραγούδια: "Μια αγάπη για το καλοκαίρι" (Γιάννης Σπανός-Γ.Παπαστεφάνου), "Πολλές φορές" (Μανώλης Χιώτης-Χ.Κολοκοτρώνη), "Πες μου μια λέξη", (Μάνος Χατζιδάκης-Αλέκος Σακελλάριος), "Οι μάγοι" (Διονύσης Σαββόπουλος), "Πήρες πια τα μάτια σου" (Μίμης Πλέσσας-Δ.Στρατηγοπούλου), "Να διώξω τα σύννεφα" (Η. Παπακωστα-Δασκαλόπουλου).

Το 1998, πιστοί στον δρόμο που οι ίδιοι χάραξαν με την ρυθμική πολυμορφία και το προσωπικό τους χρώμα στην ενορχήστρωση και το στίχο, παρουσιάζουν ακόμα δέκα τραγούδια με τον τίτλο *ΝΑΜΑ ΙΙΙ - Ζωή παράσταση*. Από το άλμπουμ ξεχώρισαν το "Ζωή παράσταση", "Αγάπη μου αλλού", "Δέκα Σεπτέμβρη".

### 2005-2008
Το 2002 κυκλοφόρησαν από την ΕROS music το LP *ΝΑΜΑ ΙV* και με το τραγούδι τους "Μια Κυριακή" βραβεύονται στα Μουσικά Βραβεία Αρίων (1η απονομή) ως καλύτερο ποπ συγκρότημα. Άλλα τραγούδια που ξεχωρίζουν από το άλμπουμ είναι τα "Άνυδρη γη", "Δεν είμαι εδώ" και το αγγλόφωνο "Why".

Το 2005 κυκλοφορούν το νέο τους cd με τίτλο *Ένα μακρύ ταξίδι*. Τραγούδια που ξεχωρίζουν είναι τα "Το ψαράκι", "Ζεστό καλοκαίρι". Για το "Ένα μακρύ ταξίδι" οι Νάμα διακρίθηκαν στα Μουσικά Βραβεία Αρίων (5η απονομή) ως καλύτερο Ποπ συγκρότημα.

To 2008 οι Νάμα κυκλοφόρησαν από την LYRA το άλμπουμ με τίτλο *Το φως και η αρχή* που σηματοδότησε και το τέλος της πορείας τους.

## Μουσικοί συνεργάτες
Συνεργάτες της μπάντας υπήρξαν οι:
* Δήμης Παπαχρήστου (κιθάρες)
* Κώστας Κωστάρογλου (πιάνο)
* Βασίλης Μούστος (πιάνο)
* Θύμιος Παπαδόπουλος (ξύλινα πνευστά)
* Νίκος Σακελαράκης (τρομπέτα)
* Αντώνης Απέργης (παραδοσιακά πνευστά)
* Βαλεντίνο Μπέικοφ (βιολί)
* Τάκης Μαρινάκης (τύμπανα, κρουστά)
* Μάξιμος Δράκος (πιάνο)

## Εξωτερικοί σύνδεσμοι
* Επίσημη ιστοσελίδα
* Επίσημη ιστοσελίδα του Άρη Παυλή
* Παρουσίαση του άλμπουμ ''Ένα Μακρύ Ταξίδι'' από το Music Corner
* Βιογραφία των Νάμα wikigreek-music
* Παρουσίαση του άλμπουμ ''Το Φως και η Αρχή'' από το Music Corner
* Παρουσίαση του άλμπουμ ''Το Φως και η Αρχή'' από το Music Heaven 
* Παρουσίαση του CD single ''Το Ψαράκι'' από το Music Corner

Κατηγορία:Ελληνικά pop συγκροτήματα
Κατηγορία:Τζαζ μουσικοί
Κατηγορία:Ελληνικά μουσικά ντουέτα
Κατηγορία:Ελληνικά μουσικά συγκροτήματα
Κατηγορία:Βραβευμένοι με Αρίων
Χίλελ Σλόβακ

Ο **Χίλελ Σλόβακ** (13 Απριλίου 1962 – 25 Ιουνίου 1988) ήταν Ισραηλινός μουσικός με καριέρα στις Ηνωμένες Πολιτείες Αμερικής. Είναι περισσότερο γνωστός ως ο πρώτος κιθαρίστας και ιδρυτικό μέλος του μουσικού συγκροτήματος του Λος Άντζελες, Red Hot Chili Peppers. Πριν από το θάνατό του από υπερβολική δόση ηρωίνης το 1988, ο Σλόβακ ηχογράφησε δύο άλμπουμ με το συγκρότημα, το *[[Freaky Styley]]* (1985) και το *[[The Uplift Mofo Party Plan]]* (1987).

Γεννημένος στη Χάιφα του Ισραήλ, η οικογένεια του Σλόβακ μετανάστευσε στις Ηνωμένες Πολιτείες όταν ο ίδιος ήταν πέντε ετών. Ο Σλόβακ συνάντησε τους μελλοντικούς του φίλους στο συγκρότημα Άντονι Κίντις, Flea και Τζακ Άιρονς ενώ παρακολουθούσε το σχολείο στο Λος Άντζελες. Μπήκε στο συγκρότημα Anthym μαζί με τον Irons ενώ παρακολουθούσε το  Fairfax High School, ένα συγκρότημα στο οποίο θα έμπαινε αργότερα και ο Flea. Οι Σλόβακ, Flea, Κίντις, και Άιρονς ξεκίνησαν το συγκρότημα Red Hot Chili Peppers το 1983, που έγινε δημοφιλές στην περιοχή του Λος Άντζελες, κάνοντας διάφορες εμφανίσεις γύρω από την πόλη. Εντούτοις, ο Σλόβακ εγκατέλειψε το συγκρότημα για να αφιερωθεί στο δικό του συγκρότημα What is This?, για το οποίο είχε μια δισκογραφική συμφωνία, αφήνοντας τους  Red Hot Chili Peppers να ηχογραφήσουν δικό τους άλμπουμ χωρίς αυτόν. Ξαναμπήκε στους Red Hot Chili Peppers το  1985, και ηχογράφησε τα άλμπουμ *Freaky Styley* και *The Uplift Mofo Party Plan* με το συγκρότημα.

Στην διάρκεια της καριέρας του, ο Σλόβακ ανέπτυξε μια σοβαρή εξάρτηση από την ηρωίνη. Προσπάθησε πολλές φορές να ξεφύγει από τα ναρκωτικά, αλλά τελικά υπέκυψε στην εξάρτηση, πεθαίνοντας από υπερβολική δόση στις 25 Ιουνίου 1988 σε ηλικία 26 ετών.  Αντικαταστάθηκε από τον κιθαρίστα Τζον Φρουσιάντε, που είχε επηρεαστεί σε μεγάλο βαθμό από το στυλ παιξίματος του Σλόβακ. Πλειάδα τραγουδιών των Red Hot Chili Peppers έχουν γραφτεί ως αφιέρωμα προς τον Σλόβακ, περιλαμβάνοντας και το "My Lovely Man". Το 1999, ο αδερφός του δημοσίευσε ένα βιβλίο με τον τίτλο *Behind the Sun: The Diary and Art of Hillel Slovak*, που αναφέρεται στα ημερολόγια και τις ζωγραφιές του Σλόβακ.

## Παραπομπές


Κατηγορία:Ισραηλινοί μουσικοί
Κατηγορία:Εβραίοι μουσικοί
Κατηγορία:Αμερικανοί μουσικοί
Κατηγορία:Ροκ μουσικοί
Κατηγορία:Red Hot Chili Peppers
1437 Διομήδης

μικρογραφία|3D μοντέλο του αστεροειδούς 1437 Διομήδης
Ο **Διομήδης (Diomedes)** είναι ένας μεγάλος αλλά σκουρόχρωμος αστεροειδής της Τρωικής Ομάδας του Δία (ηγούμενο μέλος), με απόλυτο μέγεθος (όπως ορίζεται για το Ηλιακό Σύστημα) 8,2. Ανακαλύφθηκε το 1937 από τον Γερμανό αστρονόμο Καρλ Ράινμουτ, που παρατηρούσε από τη Χαϊδελβέργη, και πήρε το όνομά του από τον ομώνυμο ήρωα του Τρωικού πολέμου.

## Φυσικά χαρακτηριστικά
Η μέση διάμετρος του Διομήδη εκτιμάται σε 164,3 χλμ.. Φαίνεται όμως (Sato et al. 2000) πως είναι ένα πολύ επίμηκες σώμα, με διαστάσεις 284×126×65 χλμ. Η μάζα του εκτιμάται σε 4,6 τετράκις εκατομμύρια τόνους για μέση πυκνότητα 2 gr/cm³. Με βάση αυτή τη μάζα, η επιτάχυνση της βαρύτητας στον ισημερινό του Διομήδη εκτιμάται σε 4,59&nbsp;cm/sec² περίπου (213 φορές μικρότερη από την αντίστοιχη γήινη), ενώ η ταχύτητα διαφυγής σε 87 m/sec (313 χιλιόμετρα την ώρα). Ο φασματικός τύπος του είναι **DP** (κατά Tholen), ενώ το γεωμετρικό άλβεδό του είναι 0,0313. Η μέση θερμοκρασία στην επιφάνειά του εκτιμάται σε 150 περίπου βαθμούς Κελσίου υπό το μηδέν. Ο Διομήδης περιστρέφεται γύρω από τον εαυτό του μία φορά κάθε περίπου 24,5 ώρες.

## Δείτε επίσης
* Κατάλογος τρωικών αντικειμένων Δία (ελληνικό στρατόπεδο)

## Εξωτερικοί σύνδεσμοι
* Τροχιά από το JPL (Java) / Εφημερίδα
* "Size and Shape of Trojan Asteroid Diomedes from Its Occultation and Photometry"

Διομηδης
Χοντρός-Λιγνός στη Χώρα των Παιχνιδιών

Το **Χοντρός-Λιγνός στη Χώρα των Παιχνιδιών** (αγγλ. *Babes in Toyland*) είναι αμερικάνικη κωμωδία κινηματογράφου του 1934 με πρωταγωνιστές τους  Χοντρό και Λιγνό (Όλιβερ Χάρντι και Σταν Λόρελ). 

## Πλοκή
Ο Χοντρός και ο Λιγνός ζουν στη χώρα των παιχνιδιών μαζί με την μαμά Πιπ και την κόρη της, Μπο Πιπ. Κάποια μέρα ο φιλάργυρος Μπάρναμπι αποφασίζει να παντρευτεί την Μπο, η οποία είναι ερωτευμένη με τον φίλο της, τον Τομ Τομ. Για να τα καταφέρει ο Μπάρναμπυ εκβιάζει τη μαμά της ότι θα τους πετάξει έξω αν δεν του ξεχρεώσει την υποθήκη, και απολύει τον Χοντρό και τον Λιγνό από την φάμπρικά του, γιατί συνέχεια κάνουν γκάφες. Η Μπο είναι έτοιμη να ενδώσει στον ερωτικό εκβιασμό του, αλλά ο Χοντρός έχει μια ιδέα. Βάζει τον Λιγνό να ντυθεί νύφη  και τον παρουσιάζει στην εκκλησία, ενώ ο Χοντρός είναι κουμπάρος. Μόλις τελειώνει ο γάμος λοιπόν, ο Μπάρναμπι δίνει στον Χοντρό το συμβόλαιο της υποθήκης, και αυτός το σκίζει. Όλο το χωριό γιορτάζει που γλύτωσε η Μπο από τον Μπάρναμπι, αλλά αυτός δεν το βάζει κάτω. Συκοφαντεί τον Τομ Τομ ότι έκλεψε ένα κοπάδι χοίρους, για να τον κάνει να φύγει στην εξορία. Ο Χοντρός και ο Λιγνός όμως αποκαλύπτουν την αλήθεια και σώζουν τον Τομ Τομ. Ο Μπάρναμπι λυσσάει από θυμό και φωνάζει τους μαύρους  από τη Χώρα του Τρόμου να έρθουν στην Χώρα των Παιχνιδιών, για να τρομοκρατήσουν τους κατοίκους της. Ο Χοντρός και ο Λιγνός τότε επιστρατεύουν τα παιχνίδια και όλα τα στρατιωτάκια. Οι μαύροι το βάζουν στα πόδια. Ο Χοντρός, έτοιμος να κερδίσει τη μάχη, δίνει την εντολή να ρίξουν ένα σύννεφο βελάκια. Ο Λιγνός όμως θα κάνει τη γκάφα του πάλι, και αντί να δείξει στους μαύρους που τρέχουν, δείχνει προς τη μεριά του Χοντρού.

## Ιστορικό του έργου
Οι εργασίες γυρίσματος άρχισαν νωρίς τον Αύγουστο του 1933 και διήρκεσαν μέχρι τα μέσα του Οκτώβρη. Προηγουμένως ο παραγωγός Χαλ Ρόατς είχε αγοράσει τα πνευματικά δικαιώματα μιας οπερέτας σε τρεις πράξεις, αλλά επειδή ήταν μικρή την επέκτεινε μόνος του. Όταν έδειξε το αποτέλεσμα στον Σταν Λόρελ, αυτός αρνήθηκε να παίξει και απαίτησε να γίνουν διάφορες αλλαγές. Έτσι, μετά από μια μικρή καθυστέρηση, άρχισε το γύρισμα της ταινίας. 

## Εξωτερικοί σύνδεσμοι

*

Κατηγορία:Αμερικανικές ταινίες της δεκαετίας 1930
Κατηγορία:Ταινίες του 1934
Κατηγορία:Αμερικανικές κωμικές ταινίες
Κατηγορία:Αγγλόφωνες ταινίες
Κατηγορία:Αμερικανικές μουσικές κωμικές ταινίες
Κατηγορία:Αμερικανικές χριστουγεννιάτικες ταινίες
Κατηγορία:Αμερικανικές ασπρόμαυρες ταινίες
Βάρδα Φουρνέλο

Το **Βάρδα Φουρνέλο** (αγγλ.: *Block-Heads*) είναι αμερικάνικη κωμωδία κινηματογράφου του 1938 με πρωταγωνιστές τους Χοντρό και Λιγνό (Όλιβερ Χάρντι και Σταν Λόρελ).

## Πλοκή
Ο Χοντρός και ο Λιγνός είναι φαντάροι στον πρώτο παγκόσμιο πόλεμο. Ο Χοντρός είναι με αυτούς που κάνουν επίθεση, ενώ ο Λιγνός έχει διαταγή να μείνει στο χαράκωμα για να το φυλάει. Στο μεταξύ όμως τελειώνει ο πόλεμος, και αυτός μένει εκεί ξεχασμένος και χωρίς να πάρει χαμπάρι τίποτα κάθεται σκοπιά για είκοσι χρόνια. Κάποια μέρα τον ανακαλύπτουνε και το γράφουν όλες οι εφημερίδες. Παίρνει παράσημο και σύνταξη. Ο Χοντρός στο μεταξύ έχει παντρευτεί και έχει επέτειο γάμου. Διαβάζει στην εφημερίδα για τον παλιό του σύντροφο και αποφασίζει να τον πάρει κοντά του. Ο Λιγνός μόλις φτάνει στο σπίτι αρχίζει τις γκάφες, ενώ η γυναίκα του Χοντρού συνέχεια δυσανασχετεί. Μέρα με τη μέρα ο Λιγνός τα κάνει όλο θάλασσα. Χαλάει το αμάξι, διαλύει το γκαράζ και το σπίτι, μέχρι που η γυναίκα του Χοντρού τους πετάει και τους δύο έξω. Μια γειτόνισσα πάει να τους βοηθήσει, αλλά και αυτής ο άντρας γίνεται έξω φρενών, αρπάζει το τουφέκι του και τους κυνηγάει στους δρόμους. Από τους πυροβολισμούς τρομάζουν όλοι οι απατεώνες στις γύρω πολυκατοικίες και αρχίζουν να πηδάνε από τα παράθυρα. 
## Πηγές
*Dick, Rainer. Laurel und Hardy: Die grössten Komiker aller Zeiten. München: Heyne, 1995. ISBN 3453090063

## Παραπομπές

## Εξωτερικοί σύνδεσμοι
* 

Κατηγορία:Αμερικανικές ταινίες της δεκαετίας 1930
Κατηγορία:Ταινίες του 1938
Κατηγορία:Αμερικανικές κωμικές ταινίες
Κατηγορία:Αγγλόφωνες ταινίες
Κατηγορία:Αμερικανικές ασπρόμαυρες ταινίες
Πανελλήνιο πρωτάθλημα ανώμαλου δρόμου ανδρών 1984

Το **[[Πανελλήνιο πρωτάθλημα ανώμαλου δρόμου ανδρών]] 1984** διεξήχθη στις 26 Φεβρουαρίου στα Τρίκαλα. Πρωταθλητής αναδείχθηκε ο Ανδριόπουλος του Α.Π.Σ. Πάτραι (απόσταση 12.000μ.), ενώ πρωταθλητής σύλλογος αναδείχθηκε ο Ολυμπιακός Σ.Φ.Π..

## Οι 3 πρώτοι αθλητές

## Ομαδική βαθμολογία

## Πρωταθλήματα μικρών ηλικιών

## Πηγές
* Αθλητική Ηχώ 27-2-1984 σελ.7

Ανδρων
Κατηγορία:Στίβος το 1984
Κατηγορία:Τρίκαλα
1438 Βεντελίνε

Η **Βεντελίνε (Wendeline)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,529. Ανακαλύφθηκε το 1937 από τον Γερμανό αστρονόμο Καρλ Ράινμουτ, που παρατηρούσε από τη Χαϊδελβέργη.

## Φυσικά χαρακτηριστικά
Η μέση διάμετρος της Βεντελίνε εκτιμάται σε 41 περίπου χιλιόμετρα. Τα υπόλοιπα φυσικά χαρακτηριστικά της είναι άγνωστα.

## Εξωτερικοί σύνδεσμοι
* Τροχιά από το JPL (Java) / Εφημερίδα

Βεντελινε
Αι Ειδοί του Μαρτίου

***Αι Ειδοί του Μαρτίου*** (αγγλ.: *The Ides of March*) είναι αμερικανικό πολιτικό δραματικό θρίλερ παραγωγής 2011, σε σκηνοθεσία Τζορτζ Κλούνεϊ και σενάριο του ίδιου μαζί με τους Γκραντ Χίσλοβ και Μπο Γουίλιμον. Η ταινία είναι μεταφορά του θεατρικού έργου *Farragut North* του Γουίλιμον. Πρωταγωνιστούν οι Τζορτζ Κλούνεϊ, Ράιαν Γκόσλινγκ, Φίλιπ Σέιμουρ Χόφμαν, Πολ Τζιαμάτι, Μαρίζα Τομέι, Τζέφρι Ράιτ και Έβαν Ρέιτσελ Γουντ.

Το *Αι Ειδοί του Μαρτίου* ήταν η εναρκτήρια ταινία του 68ου Φεστιβάλ Κινηματογράφου Βενετίας. Κυκλοφόρησε στους κινηματογράφους στις 7 Οκτωβρίου 2011. Απέσπασε καλές κριτικές και έλαβε τέσσερις υποψηφιότητες για Χρυσή Σφαίρα, ανάμεσά τους για Καλύτερη Ταινία - Δράμα και Σκηνοθεσία και μία υποψηφιότητα για Όσκαρ Διασκευασμένου Σεναρίου

## Πλοκή

Ο Στίβεν Μάγιερς είναι ένας ιδανικός εκπρόσωπος τύπου για τον Κυβερνήτη Μάικ Μόρις, ο οποίος βρίσκεται σε μια μεγάλη πολιτική μάχη στο Οχάιο που μπορεί να του δώσει την ευκαιρία να κερδίσει την Δημοκρατική υποψηφιότητα για Πρόεδρος των Ηνωμένων Πολιτειών. Όταν ο αντίπαλος εκπρόσωπος προσφέρει στον Στίβεν δουλειά στην ομάδα του, ο Στίβεν δεν ενημερώνει το αφεντικό του. Καθώς η υποψηφιότητα αναμένεται να ανακοινωθεί, ο Στίβεν ανακαλύπτει ένα βρώμικο προσωπικό μυστικό που θα μπορούσε να καταστρέψει την πολιτική καριέρα του Μόρις.

## Ηθοποιοί και χαρακτήρες
* Τζορτζ Κλούνεϊ στο ρόλο του *Μάικ Μόρις*
* Ράιαν Γκόσλινγκ στο ρόλο του *Στίβεν Μάγιερς*
* Φίλιπ Σέιμουρ Χόφμαν στο ρόλο του *Πολ Ζάρα*
* Πολ Τζιαμάτι στο ρόλο του *Τομ Ντάφι*
* Μαρίζα Τομέι στο ρόλο της *Αϊντα Χόρογουιτς*
* Τζέφρι Ράιτ στο ρόλο του *Δημοκρατικού Γερουσιαστή  Φράνκλιν Τόμσον*
* Έβαν Ρέιτσελ Γουντ στο ρόλο της *Μόλι Στιρνς*
* Μαξ Μινγκέλα στο ρόλο του *Μπεν Χάρπεν*
* Τζένιφερ Έιλ στο ρόλο της *Σίντι Μόρις*

## Box office
Με προϋπολογισμό 12.500.000 δολάρια, η ταινία έκανε άνοιγμα τριημέρου στη 2η θέση 10,4 εκατομμύρια δολάρια. Συνολικά απέφερε 40,9 εκατομμύρια δολάρια στο αμερικανικό box office και 35,3 εκατομμύρια δολάρια στον υπόλοιπο κόσμο. Παγκοσμίως συγκέντρωσε 76,3 εκατομμύρια δολάρια.

## Βραβεία και υποψηφιότητες

## Παραπομπές


## Εξωτερικοί σύνδεσμοι
* Επίσημη ιστοσελίδα
*

Κατηγορία:Αμερικανικές ταινίες της δεκαετίας 2010
Κατηγορία:Ταινίες του 2011
Κατηγορία:Ταινίες παραγωγής Columbia Pictures
Κατηγορία:Αμερικανικές πολιτικές δραματικές ταινίες
Κατηγορία:Αγγλόφωνες ταινίες
Κατηγορία:Αμερικανικές πολιτικές θρίλερ ταινίες
Κατηγορία:Ταινίες με μουσική σύνθεση Αλεξάντρ Ντεσπλά
Κατηγορία:Ταινίες γυρισμένες στο Μίσιγκαν
Κατηγορία:Ταινίες γυρισμένες στο Οχάιο
Κατηγορία:Ταινίες βασισμένες σε θεατρικά έργα
Οι απόγονοι

**Οι απόγονοι** (αγγλικά: *The Descendants*) είναι αμερικανική δραματική κωμωδία παραγωγής 2011, σε σκηνοθεσία Αλεξάντερ Πέιν. Η ταινία είναι βασισμένη στο ομότιτλο μυθιστόρημα της Κάουι Χαρτ Χέμινγκς και το σενάριο έγραψαν οι Νατ Φάξον, Τζιμ Ρας και Αλεξάντερ Πέιν. Πρωταγωνιστούν οι Τζορτζ Κλούνεϊ, Σέιλιν Γούντλεϊ, Τζούντι Γκριρ, Μάθιου Λίλαρντ και Μπο Μπρίτζες.

Κυκλοφόρησε στους κινηματογράφους στις 18 Νοεμβρίου 2011. Απέσπασε θετικά σχόλια από τους κριτικούς και κέρδισε δύο Χρυσές Σφαίρες Καλύτερης Ταινίας - Δράμα και Α' Ανδρικού Ρόλου για τον Κλούνεϊ και έλαβε πέντε υποψηφιότητες για Όσκαρ μεταξύ των οποίων για Καλύτερη Ταινία, Σκηνοθεσία και Α' Ανδρικού Ρόλου και χάρισε στο σκηνοθέτη και σεναριογράφο Αλεξάντερ Πέιν το Όσκαρ Πρωτότυπου Σεναρίου.

## Πλοκή
Ο Ματ Κινγκ, ένας μεσήλικας δικηγόρος από τη Χαβάη και υπεύθυνος μιας τεράστιας γης στο νησί Καουάι, που κληρονομήθηκε σε αυτόν και στα ξαδέρφια του. Ετοιμάζεται να πουλήσει αυτήν την περιοχή και να βγάλουν όλοι εκατομμύρια, όταν η σύζυγός του, Ελίζαμπεθ, τραυματίζεται σοβαρά στο κεφάλι μετά από ένα ατύχημα σε σκάφος και πέφτει σε κώμα. Ενώ προσπαθεί να δει τι θα κάνει, μαθαίνει ότι η σύζυγός του τον απατούσε. Μαζί με τις δύο κόρες τους, και το φίλο της μεγαλύτερης κόρης του, ξεκινάνε να βρουν τον άντρα με τον οποίο η Ελίζαμπεθ διατηρούσε σχέση.

## Ηθοποιοί και Χαρακτήρες
* Τζορτζ Κλούνεϊ στο ρόλο του *Ματ Κινγκ*
* Σέιλιν Γούντλεϊ στο ρόλο της *Αλεξάντρα "Άλεξ" Κινγκ*
* Τζούντι Γκριρ στο ρόλο της *Τζούλι Σπιρ*
* Μπο Μπρίτζες στο ρόλο του *Ξάδερφου Χιου*
* Νικ Κράουζε στο ρόλο του *Σιντ*
* Αμάρα Μίλερ στο ρόλο της *Σκότι Κινγκ*
* Μάθιου Λίλαρντ στο ρόλο του *Μπράιαν Σπιρ*

## Box office
Η ταινία έκανε άνοιγμα τριημέρου στην 7η θέση με 4,3 εκατομμύρια δολάρια. Οι συνολικές εισπράξεις στο αμερικανικό box office έφτασαν τα 82,5 εκατομμύρια δολάρια και στον υπόλοιπο κόσμο συγκέντρωσε 94,6 εκατομμύρια δολάρια. Παγκοσμίως απέφερε 177,2 εκατομμύρια δολάρια.

## Βραβεία & Υποψηφιότητες

## Παραπομπές


## Εξωτερικοί σύνδεσμοι
* Επίσημη ιστοσελίδα
* Οι Απόγονοι στο IMDb

Κατηγορία:Αμερικανικές ταινίες της δεκαετίας 2010
Κατηγορία:Ταινίες του 2011
Κατηγορία:Αμερικανικές δραματικές ταινίες
Κατηγορία:Αγγλόφωνες ταινίες
Κατηγορία:Ταινίες γυρισμένες στη Χαβάη
Κατηγορία:Ταινίες βασισμένες σε αμερικανικά μυθιστορήματα
Κατηγορία:Ταινίες των οποίων ο σεναριογράφος κέρδισε Όσκαρ Καλύτερου Διασκευασμένου Σεναρίου
Κατηγορία:Χρυσή Σφαίρα Καλύτερης Ταινίας (Δράμα)
Κατηγορία:Ταινίες με ηθοποιό που κέρδισε Χρυσή Σφαίρα Α΄ Ανδρικού Ρόλου (Δράμα)
Τίλο Ματς

Ο **Τίλο Ματς** (γερμ.:*Thilo Maatsch*, 13 Αυγούστου 1900 στο Braunschweig - 20 Μαρτίου 1983 στο Königslutter) ήταν Γερμανός καλλιτέχνης.

Επισκεπτόμενος εκθέσεις τέχνης μπήκε σε επαφή με την καλλιτεχνία. Ήδη ως 18-χρόνος ίδρυσε "Gesellschaft der Freunde neuerer Kunst», μαζί με τον Johannes Molzahn και τον Rudolf Jahns. Η οργάνωση ενώθηκε αργότερα με μεγαλύτερους καλλιτεχνικούς οργανισμούς. Στον κύκλο του ανήκαν οι καλλιτέχνες Laszlo Moholy-Nagy, William Wauer και Lothar Schreyer. Ο Βασίλι Καντίνσκι ήταν ένας από τους πρώτους που ανακάλυψαν το ταλέντο του Τίλο Ματς. Λόγω οικονομικών προβλημάτων, δεν ήταν δυνατόν για τον Ματς για σπουδές στο Bauhaus, εξαιτίας της οικογένειάς του που έπρεπε να θρέψει. Αλλά η επιθυμία του για την εκπόνηση μελετών παρέμειναν όχι πλέον ανεκπλήρωτες. ο Moholy-Nagy, ο Kandinsky και ο Klee του επέτρεψαν να σπουδάσει στο στούντιο τους.

Το 1925 έγινε μέλος του Νοβέμπεργκρουπε (Ομίλου Νοεμβρίου) και από αυτό το έτος και μετά και μέχρι το 1932 λάμβανε μέρος κάθε χρόνο στο φημισμένο "Große Berliner Kunstausstellung". Το 1927 ο Herwarth Walden, ένας από τους σημαντικότερους εξερευνητές και υποστηρικτές της γερμανικής πρωτοπορίας στις αρχές του εικοστού αιώνα, διοργάνωσε για τον Ματς μια έκθεση στην αριστοκρατική γκαλερί του "Der Sturm".
## Παραπομπές


Κατηγορία:Γερμανοί ζωγράφοι
Κατηγορία:Γερμανοί γλύπτες
Έρως και Ψυχή (Μουσεία Καπιτωλίου αρ. 408)

Ο **Έρως και Ψυχή** που φιλοξενείται στα Μουσεία του Καπιτωλείου είναι ρωμαϊκό αντίγραφο αρχαιότερου έργου ελληνικής τέχνης του 1ου αιώνα π.Χ.. 

## Προέλευση του ευρήματος
Το έργο βρίσκεται σε ιδιωτική συλλογή από το έτος 1749.

## Περιγραφή
Παρουσιάζει μια τρυφερή σκηνή μεταξύ δύο παιδιών που αγκαλιάζονται με αγάπη και ανταλλάσσουν ένα φιλί. Το αγοράκι είναι εντελώς γυμνό, ενώ το κοριτσάκι φοράει μανδύα που είναι δεμένος κόμπο στη μέση της. Τα δύο παιδιά στέκουν όρθια, το αγοράκι με το αριστερό πόδι μπροστά, το κοριτσάκι με το δεξί γόνατο μπροστά. Οι κορμοί και των δύο είναι στραμμένοι προς τον θεατή, ενώ οι ώμοι και τα πρόσωπα είναι στραμμένα προς αλλήλους για χάρη της κοινής συνάντησης. Η τρυφερή σκηνή γίνεται εντονότερη από τη στάση των χεριών, αφού το κοριτσάκι αγκαλιάζει το αγόρι και με τα δύο χέρια, ενώ αυτός με το δεξί της χαϊδεύει το μάγουλο, και το κεφάλι με το αριστερό. 

## Ερμηνεία
Το έργο είναι παραλλαγή του μύθου του Έρωτα και της Ψυχής του Απουλήιου, αν και η συνηθισμένη εκδοχή θέλει τους δύο χαρακτήρες με φτερούγες, τον Έρωτα με φτερά πουλιού, την Ψυχή με φτερά πεταλούδας. Επειδή τα εικονιζόμενα πρόσωπα εδώ είναι άπτερα, αρχικά το έργο ερμηνεύτηκε ως απλή σκηνή παιδικού έρωτα. Σήμερα επικρατεί η ερμηνεία του Έρωτα και της Ψυχής, διότι είναι γνωστά και άλλα παρόμοια αντίγραφα, στα οποία τα φτερά δεν λείπουν.

Η παιδική παραλλαγή ετούτη ερμηνεύεται ως αλληγορική εικόνα της λύτρωσης της ψυχής δια της αγάπης. Η χρήση της παιδικής ηλικίας λειτουργεί ως μεταφορικό μέσο της ιδέας της ιδανικής αγνότητας και αθωότητας που αντικατοπτρίζεται στην αγάπη, σύμφωνα με τον μύθο της ψυχής όπως μας τον παρουσιάζει ο Πλάτωνας στον Φαίδρωνα του 4ου αιώνα π.Χ.

## Ιστορική τοποθέτηση
Το έργο είναι κατασκευή κάποιου Ρωμαίου γλύπτη που αντέγραψε κάποιο αρχαιότερο ελληνικό γνήσιο. Το ελληνικό γνήσιο χρονολογείται στα τέλη του 2ου με αρχές του 1ου αιώνα π.Χ. 

## Πηγές

* 

Κατηγορία:Εκθέματα των Μουσείων του Καπιτωλίου (Ρώμη)
Έρως και Ψυχή (Κανόβα)

Το ***Έρως και Ψυχή*** (γαλλ. *Psyché ranimée par le baiser de l'Amour*, ***Η Ψυχή αναβιώνει με το φιλί του Έρωτα***) είναι γλυπτό του Ιταλού Αντόνιο Κανόβα. 

## Ιστορία του έργου
Κατασκευάστηκε μεταξύ 1787 και 1793 ύστερα από παραγγελία του συνταγματάρχη Τζον Κάμπελ (John Campbell). Αγοράστηκε το 1801 από τον Ζοακίμ Μυρά (Joachim Murat) και φιλοξενείται σήμερα στο Μουσείο του Λούβρου. Άλλες παραλλαγές του (1796-1800, 1800-1803) φιλοξενούνται επίσης σε διάσημα μουσεία.
Το μαρμάρινο γλυπτό αναπαριστά ένα στιγμιότυπο του μύθου του Έρωτα και της Ψυχής από τον "Χρυσό Γάιδαρο" του Απουλήιου, και συγκεκριμένα την στιγμή που ο Έρωτας ξαναζωντανεύει την Ψυχή. Το έργο ανήκει στον κύκλο μυθολογικών αλληγοριών του Κανόβα.

## Παραπομπές


## Εξωτερικοί σύνδεσμοι

* Παρουσίαση του γλυπτού από το Μουσείο του Λούβρου

## Δείτε επίσης
* Ψυχή (μυθολογία)

Κατηγορία:Αγάλματα
Κατηγορία:Γλυπτά στο Μουσείο του Λούβρου
1439 Φοχτία

Η **Φοχτία (Vogtia)** είναι ένας αστεροειδής που περιφέρεται στα εξωτερικά όρια της Κύριας Ζώνης Αστεροειδών και έχει απόλυτο μέγεθος (όπως ορίζεται για το Ηλιακό Σύστημα) 10,573. Ανακαλύφθηκε το 1937 από τον Γερμανό αστρονόμο Καρλ Ράινμουτ, που παρατηρούσε από τη Χαϊδελβέργη, και πήρε το όνομά της προς τιμή του Γερμανού αστρονόμου Χάινριχ Φοχτ (*Heinrich Vogt*, 1890-1968).

## Φυσικά χαρακτηριστικά
Η μέση διάμετρος της Φοχτίας εκτιμάται σε 47,87 χιλιόμετρα. Ο φασματικός τύπος της είναι **XFU** (κατά Tholen), ενώ το άλβεδό της είναι 0,0509. Η Φοχτία περιστρέφεται γύρω από τον εαυτό της μία φορά κάθε 12 ώρες και 57 λεπτά.

## Εξωτερικοί σύνδεσμοι
* Τροχιά από το JPL (Java) / Εφημερίδα

Φοχτια
Επιχείρηση Χρυσός

Η **Επιχείρηση Χρυσός** ήταν μία επιχείρηση που διεξήχθη από την αμερικανική κεντρική υπηρεσία πληροφοριών (CIA) και την βρετανική MI6 μυστική υπηρεσία πληροφοριών, κατά την δεκαετία του 1950, με σκοπό την διείσδυση στις τηλεπικοινωνίες των αρχηγείων του σοβιετικού στρατού στο Βερολίνο χρησιμοποιώντας μία υπόγεια σήραγγα προς την κατεχόμενη από τους σοβιετικούς πλευρά της πόλης.

## Η επιχείρηση
Άρχισε σαν συμμαχική επιχείρηση των αμερικανικών και των βρετανικών μυστικών υπηρεσιών. Οι κατάσκοποι της Δύσης έσκαψαν ένα τούνελ 548 μέτρων κάτω από το τείχος για να φτάσουν υπόγεια στον Σοβιετικό τομέα στο Βερολίνο και να παγιδεύσουν τις συνομιλίες των Ανατολικών. Περίπου 3.000 τόνοι χώμα βγήκαν κρυφά για να δημιουργηθεί το πιο γνωστό τούνελ κατασκοπείας. Οι υπηρεσίες της Δυτικής Γερμανίας δεν ανακοίνωσαν τίποτα για την επιχείρηση χρυσός για να μην υπάρξουν διαρροές. Η διαρροή όμως προήλθε από την ίδια τη βρετανική κατασκοπεία. Ο Τζωρτζ Μπλέικ, ένα από τα υψηλόβαθμα στελέχη των βρετανικών μυστικών υπηρεσιών ήταν ταυτόχρονα πράκτορας της KGB. Eνημέρωσε τους Σοβιετικούς για το τούνελ. Ανατολικογερμανοί και Σοβιετικοί, αντί να προχωρήσουν στην αποκάλυψή του, το χρησιμοποίησαν για να δίνουν λάθος πληροφορίες. Όταν δεν το χρειάζονταν πλέον, το αποκάλυψαν, χρεώνοντας στους Δυτικούς την επιχείρηση. Ύστερα από χρόνια ο Μπλέικ συνελήφθη και φυλακίστηκε. Θεωρήθηκε υπεύθυνος για το θάνατο 42 δυτικών πρακτόρων και για την αποκάλυψη στους Σοβιετικούς. Κατάφερε όμως να δραπετεύσει και να διαφύγει στη Μόσχα.

## Πηγές
* **Ο άνθρωπος του τείχους** εκδόσεις **ΜΕΤΑΙΧΜΙΟ**

Κατηγορία:Ψυχρός Πόλεμος
Κατηγορία:Κατασκοπεία
Activision

μικρογραφία|Κεντρικά γραφεία Activision στην Σάντα Μόνικα, Καλιφόρνια
Η **Activision Publishing, Inc.**  είναι αμερικανική εταιρεία έκδοσης βιντεοπαιχνιδιών που ιδρύθηκε την 1 Οκτωβρίου του 1979 από τον Τζίμ Λέβι και διάφορους πρώην προγραμματιστές των υπολογιστών Atari. Είναι η πρώτη ανεξάρτητη εταιρία έκδοσης και ανάπτυξης βιντεοπαιχνιδιών για τις κονσόλες βιντεοπαιχνιδιών. Τα πρώτα προϊόντα της εταιρείας ήταν κασέτες για την κονσόλα Atari 2600, και κυκλοφόρησε τον Ιούλιο του 1980 για την αμερικάνικη, και τον Αύγουστο του 1981 για τη διεθνή αγορά (Ηνωμένο Βασίλειο). Η Activision θεωρείται ως μία από τις μεγαλύτερες εταιρείες έκδοσης τρίτων στον κόσμο, και επίσης η κορυφαία εκδότρια για το έτος 2007 στις Ηνωμένες Πολιτείες.Στις 9 Ιουλίου 2008, η μητρική εταιρεία της Activision ενώθηκε με την Vivendi Games και πλέον ονομάζεται Activision Blizzard.

## Παραπομπές


Κατηγορία:Activision
Κατηγορία:Εκδότες βιντεοπαιχνιδιών
Κατηγορία:Εταιρείες ανάπτυξης βιντεοπαιχνιδιών
Κατηγορία:Εταιρείες βιντεοπαιχνιδιών των Ηνωμένων Πολιτειών
Call of Duty: World at War

Το ***Call of Duty: World at War*** (γνωστό και ως *Call of Duty 5*)  είναι βιντεοπαιχνίδι βολών πρώτου προσώπου, το οποίο αναπτύχθηκε από την Treyarch. Η εταιρεία ανακοίνωσε στις 2 Δεκεμβρίου του 2007 και τις 6 Ιουνίου του 2008 ότι, το παιχνίδι θα ονομαζόταν *World At War* και τα γεγονότα του Δευτέρου Παγκοσμίου Πολέμου, τα οποία θα αναπαριστούσε, θα εκτυλίσσονταν, κυρίως, μεταξύ των Αμερικανών και των Ιαπώνων, στον Ειρηνικό και του Κόκκινου Στρατού της Σοβιετικής Ένωσης και των Γερμανών, στα ανατολικά. Κυκλοφόρησε στις 11 Νοεμβρίου του 2008 στη βόρεια Αμερική και στις 14 Νοεμβρίου, του ίδιου έτους, στην Ευρώπη. Είναι συμβατό για όλες τις κονσόλες έβδομης γενιάς, αλλά και για υπολογιστές και Nintendo DS. Υπάρχει η δυνατότητα να παιχθεί ταυτόχρονα, από πολλούς παίκτες. Ήταν το πρώτο βιντεοπαιχνίδι της Treyarch, το οποίο ήταν διαθέσιμο στην αγορά για ηλεκτρονικό υπολογιστή.

## Παραπομπές


Κατηγορία:Call of Duty
Κατηγορία:Βιντεοπαιχνίδια βολών πρώτου προσώπου
Κατηγορία:Βιντεοπαιχνίδια των Windows
Κατηγορία:Βιντεοπαιχνίδια των Mac OS
Κατηγορία:Βιντεοπαιχνίδια του Xbox 360
Κατηγορία:Βιντεοπαιχνίδια του PlayStation 3
Κατηγορία:Βιντεοπαιχνίδια του Wii
Κατηγορία:Βιντεοπαιχνίδια του Nintendo DS
Κατηγορία:Cooperative βιντεοπαιχνίδια
Κατηγορία:Βιντεοπαιχνίδια τοποθετημένα στη Σοβιετική Ένωση
Πανελλήνιο πρωτάθλημα πετοσφαίρισης γυναικών 1975

Το ** Πανελλήνιο πρωτάθλημα πετοσφαίρισης γυναικών του [[1975]] ** κρίθηκε ανάμεσα στον Ζ.Α.Ο.Ν. και τον Παναθηναϊκό, οι οποίοι ισοβάθμησαν στην πρώτη θέση του βαθμολογικού πίνακα της τελικής φάσης, με το πρωτάθλημα να κρίνεται την τελευταία αγωνιστική όταν και ο Ζηρίνειος νίκησε τον Παναθηναϊκό με 3-1. Ο ΖΑΟΝ ολοκλήρωσε έτσι την αγωνίστική περίοδο αήττητος, καθώς κατέκτησε και το πρωτάθλημα κέντρου με 20 νίκες σε ισάριθμους αγώνες, κάτι που είχε καταφέρει και ο Παναθηναϊκός τέσσερεις φορές στο παρελθόν (1970, 1971, 1972, 1973). Οι υπόλοιπες ομάδες που συμμετείχαν ήταν η Άρτεμις, η Καβάλα, ο Άρης και Π.Ο. Μουδανιών. Οι αγώνες έγιναν στην πόλη της Καβάλας.

**Πρωταθλητής: [[Ζηρίνειος Αθλητικός Όμιλος Νεανίδων|Ζηρίνειος Α.Ο.Ν.]]**

## Τελική Βαθμολογία

## Αποτελέσματα

## Πηγές
* *Εφημερίδα Θεσσαλονίκη*, 21/7/1975, σελ.9
* *Εφημερίδα Θεσσαλονίκη*, 23/7/1975, σελ.8
* *Εφημερίδα Θεσσαλονίκη*, 24/7/1975, σελ.8



Κατηγορία:Α1 εθνική κατηγορία πετοσφαίρισης γυναικών
Κατηγορία:Πετοσφαίριση το 1975
Αγάλματα του Βούδα της κοιλάδας του Μπαμιγιάν

Τα **αγάλματα του Βούδα** στην κοιλάδα του Μπαμιγιάν στο Αφγανιστάν ήταν ιερά έργα ελληνοβουδιστικής τέχνης της εποχής του 3ου ως 10ου αιώνα. Βρίσκονταν λαξευμένα στους βράχους της κοιλάδας του Μπαμιγιάν σε υψόμετρο 2.500 μέτρων. Ήταν μοναδικά στο είδος τους και τα μεγαλύτερα αγάλματα παγκοσμίως που αναπαρίσταναν τον Βούδα ιστάμενο. Το μεγαλύτερο είχε ύψος 53 και το μικρότερο 35 μέτρα, ενώ πλήθος από σπηλιές με τοιχογραφίες και καθιστές μορφές βούδα, συμπλήρωναν το τοπίο.

Η κυβέρνηση των Ταλιμπάν τα ανακήρυξε επίσημα ως  «είδωλα» και ακολούθως ανατινάχτηκαν με δυναμίτη τον Μάρτιο του 2001. 

thumb|250px|Τα δύο μεγαλύτερα αγάλματα του Βούδα. Απεικόνιση του 19ου αιώνα. Σήμερα οι κόγχες είναι κενές.

## Παραπομπές


Βουδα Μπαμιγιαν
Κατηγορία:Πολιτισμός του Αφγανιστάν
Κατηγορία:Βουδισμός
Κατηγορία:Γανδάρα
Κατηγορία:Βανδαλισμένα έργα τέχνης
Κατηγορία:Δρόμος του Μεταξιού
Call of Duty: Modern Warfare 3

Το ***Call of Duty: Modern Warfare 3*** είναι βιντεοπαιχνίδι βολών πρώτου προσώπου, sequel του παιχνιδιού της Infinity Ward, *[[Call of Duty: Modern Warfare 2]]*, το οποίο κυκλοφόρησε στις 8 Νοεμβρίου 2011 από την Activision για τα Microsoft Windows, το Xbox 360, το PlayStation 3 και το Wii σε συνεργασία με τη Sledgehammer Games και τη Raven Software να δουλεύει το multiplayer. Η Sledgehammer στόχευε να φτιάξει ένα απαλλαγμένο από σφάλματα *[[Call of Duty]]*, με βαθμολογίες πάνω από 95%. Τα γεγονότα του παιχνιδιού διαδραματίζονται στη Σιβηρία, το Βερολίνο, το Λονδίνο, το Παρίσι και τη Νέα Υόρκη.

## Παραπομπές


## Εξωτερικοί σύνδεσμοι

Κατηγορία:Call of Duty
Κατηγορία:Βιντεοπαιχνίδια βολών πρώτου προσώπου
Κατηγορία:Βιντεοπαιχνίδια των Windows
Κατηγορία:Βιντεοπαιχνίδια των Mac OS
Κατηγορία:Βιντεοπαιχνίδια του Xbox 360
Κατηγορία:Βιντεοπαιχνίδια του PlayStation 3
Κατηγορία:Βιντεοπαιχνίδια του Wii
Κατηγορία:Βιντεοπαιχνίδια του Nintendo DS
Κατηγορία:Βιντεοπαιχνίδια τοποθετημένα στην Ελλάδα
Κατηγορία:Βιντεοπαιχνίδια τοποθετημένα στο Ηνωμένο Βασίλειο
Κατηγορία:Βιντεοπαιχνίδια τοποθετημένα στην Ινδία
Κατηγορία:Βιντεοπαιχνίδια τοποθετημένα στο 2017
Κατηγορία:Βιντεοπαιχνίδια της Square Enix
Κατηγορία:Βιντεοπαιχνίδια με εναλλασσόμενη ιστορία
Κατηγορία:Βιντεοπαιχνίδια ανεπτυγμένα στις Ηνωμένες Πολιτείες
Κατηγορία:Νικητές Interactive Achievement Award
Κατηγορία:Τρομοκρατία στη μυθοπλασία
Κατηγορία:Συνέχειες βιντεοπαιχνιδιών
Μεσοδυτική αναπτυξιακή περιοχή (Νεπάλ)

500px|right

Η **Μεσοδυτική αναπτυξιακή περιοχή** (Νεπαλ.:मध्य पस्चिमान्चल) είναι μια από τις 5 αναπτυξιακές περιοχές του Νεπάλ. Πρωτεύουσα είναι το Μπιρεντραναγκάρ.

## Ζώνες
* Καρνάλι (Τζούμλα)
* Μπέρι (Μπιρεντραναγκάρ)
* Ράπτι (Τουλισπούρ)

## Συνοικίες
### Καρνάλι
thumb|250px|right|Συνοικίες του Καρνάλι

* Χούμλα
* Τζούμλα
* Μούγκου
* Ντόλπα
* Καλικότ

### Μπέρι
thumb|250px|right|Συνοικίες του Μπέρι

* Νταϊλέχ
* Τζατζαρκότ
* Σούρχετ
* Βάρδια
* Μπάνκε

### Ράπτι
thumb|250px|right|Συνοικίες του Ράπτι

* Ρουκούμ
* Σαλυάν
* Ρόλπα
* Ντανγκ
* Πιουτάν

Κατηγορία:Αναπτυξιακές περιοχές του Νεπάλ
Γιαρέμτσε

thumb
Η πόλη **Γιαρέμτσε** (ουκρανικά: Яремчe) είναι από τα πιο γνωστά τουριστικά κέντρα της περιφέρειας του Ιβάνο Φρανκίβσκ (Ivano-Frankivsk). Βρίσκεται στο  δυτικό τμήμα της Ουκρανίας στα Καρπάθια Όρη. Ο πληθυσμός της φτάνει τους 7.850 κατοίκους και βρίσκεται σε υψόμετρο 550-585 μέτρα πάνω από την επιφάνεια της θάλασσας. Ιδρύθηκε το 1787 και έλαβε το καθεστώς της πόλης στις 30 Δεκεμβρίου το 1977.

Η όμορφη φύση, ο καθαρός αέρας και ο ποταμός Προύθος είναι το κύριο αξιοθέατο του Γιαρέμτσε. Το 19ο αιώνα η πόλη αυτή αναπτύχτηκε αρχικά ως χώρος αναψυχής με επισκέπτες που έρχονταν από Βιέννη, Βαρσοβία, Κρακοβία, Λβιβ και άλλες μεγάλες πόλεις. Σταδιακά εξελίχθηκε, και αυτή τη στιγμή στην πόλη υπάρχουν τουριστικά κέντρα, κέντρα υγείας, κατασκηνώσεις για τα παιδιά, μοτέλ, ιδιωτικές στέγες, τόσο στη πόλη όσο και στα προάστια. Το χειμώνα λειτουργούν τα χιονοδρομικά κέντρα: Bukovel, Vorokhta, Yablunytsia, Drahobrat.

## Αξιοθέατα
* Ο καταρράκτης Yaremchanskyi Huk και μία μεγάλη αγορά για ενθύμια. Ο καταρράκτης αυτός είναι από τους μεγαλύτερους στον ποταμό Prut.
* Τα βράχια του Oleksa Dovbush.
* Το μοναστήρι του Προφήτη Ηλία στο χωριό Dora.
* Εστιατόριο Hutsulshchyna: Κοντά στον καταρράκτη Yaremchanskyi Huk βρίσκεται το εστιατόριο Hutsulshchyna το οποίο έχει παραδοσιακό ύφος της τοπικής λαϊκής αρχιτεκτονικής και μπορείτε να βρείτε νόστιμα φαγητά των Hutsul.
* Το εθνικό φυσικό πάρκο των Καρπαθίων.

## Παραπομπές


## Εξωτερικοί σύνδεσμοι
* 
* Γιαρέμτσε

Κατηγορία:Πόλεις της Ουκρανίας
Γενική Συνέλευση του Άρκανσο

Η **Γενική Συνέλευση του Άρκανσο** (αγγλικά:*Arkansas General Assembly*) είναι το πολιτειακό νομοθετικό σώμα της πολιτείας Άρκανσο των ΗΠΑ. το νομοθετικό σώμα είναι ένα διθάλαμο σώμα συντιθέμενο από την άνω βουλή, την Γερουσία του Άρκανσο με 35 μέλη και την κάτω, την Βουλή των Αντιπροσώπων του Άρκανσο με 100 μέλη. Όλοι οι 135 αντιπρόσωποι και πολιτειακοί γερουσιαστές αντιπροσωπεύουν έναν ίσο αριθμό συστατικών περιφερειών. Η Γενική Συνέλευση συνέρχεται την δεύτερη Δευτέρα κάθε άλλου έτους. Μια συνεδρίαση διαρκεί 60 ημέρες εκτός αν το νομοθετικό σώμα ψηφίσει για να την επεκτείνει. Ο Κυβερνήτης του Άρκανσο μπορεί να εκδώσει μια "κλήση" ("call") για μια ειδική συνεδρίαση στο ενδιάμεσο μεταξύ των τακτικών συνεδριάσεων. Η Γενική Συνέλευση συναντάται στο Πολιτειακό Καπιτώλιο του Άρκανσο στο Λιτλ Ροκ.

## Θητείες και όρια θητείας
Η Τροποποίηση 73 του Συντάγματος του Άρκανσο, εγκεκριμένη από τουε ψηφοφόρους στις πολιτειακές γενικές εκλογές του 1992, ορίζει όρια θητείας για τους Αντιπροσώπους και τους Γερουσιαστές. Οι Αντιπρόσωποι περιορίζονται σε τρεις διετείς θητείες (έξι έτη)· οι γερουσιαστές περιορίζονται σε δύο τετραετείς θητείες (οκτώ έτη). (η Τροποποίηση 73 επίσης έθεσε όρια θητείας για τους Γερουσιαστές των ΗΠΑ και τους Αντιπροσώπους. Αυτό το τμήμα της Τροποποίησης κρίθηκε αντισυνταγματικό από το Ανώτατο Δικαστήριο των ΗΠΑ στην υπόθεση *[[U.S. Term Limits, Inc. v. Thornton]]*. Το Τμήμα 4 της Τροποποίησης περιελάμβανε μια διαχωριστική πρόταση ώστε το υπόλοιπο της πρότασης να παραμείνει σε ισχύ.)

## Εξωτερικοί σύνδεσμοι
*Arkansas General Assembly official website

## Δείτε επίσης
*Βουλή των Αντιπροσώπων του Άρκανσο
*Πολιτειακή Γερουσία του Άρκανσο

Κατηγορία:Άρκανσο
Αρκανσο
Πάιονηρ P-1

Το **Πάιονηρ P-1** ήταν μια αποτυχημένη αποστολή στο πλαίσιο του *[[Πρόγραμμα Πάιονηρ|προγράμματος Πάιονηρ]]*. Το διαστημικό σκάφος ήταν σφαιρικό με διάμετρο 1 μέτρο. Εκτοξεύθηκε στις 24 Σεπτεμβρίου 1959 με έναν Atlas-C Able πύραυλο. Μετέφερε τηλεοπτική κάμερα και ένα αισθητήρα μαγνητικού πεδίου.  Το όχημα εκτόξευσης Atlas-C Able καταστράφηκε από μια έκρηξη στην εξέδρα εκτόξευσης στο Ακρωτήριο Κανάβεραλ κατά τη διάρκεια μιας δοκιμής.

## Παραπομπές


## Εξωτερικοί σύνδεσμοι
* Gunter's Space Page - information on Pioneer P-1
* Space Technology Laboratories Documents Archive
* Atlas Able at Encyclopedia Astronautica
* The fascinating story of the World's First Space Engine 

Κατηγορία:Πρόγραμμα Πάιονηρ
Νομοθετικό Σώμα του Νέου Μεξικού

Το **Νομοθετικό Σώμα του Νέου Μεξικού** (αγγλικά:*New Mexico Legislature*) είναι ο νομοθετικός κλάδος της πολιτειακής κυβέρνησης του Νέου Μεξικού. Αποτελείται από δύο σώματα: τη Βουλή των Αντιπροσώπων του Νέου Μεξικού και την Γερουσία του Νέου Μεξικού.

Το νομοθετικό σώμα αποτελείται από 70 αντιπροσώπους και 42 γερουσιαστές.  Κάθε μέλος της Βουλής αντιπροσωπεύει περίπου 25.980 κατοίκους του Νέου Μεξικού.  Κάθε μέλος της Γερουσίας αντιπροσωπεύει περίπου 43.300 κατοίκους.

Το Δημοκρατικό Κόμμα έχει την πλειοψηφία και στη Βουλή και την Γερουσία. Το Ρεπουμπλικανικό Κόμμα κατέχει το αξίωμα του Κυβερνήτη.

## Εξωτερικοί σύνδεσμοι

* New Mexico Legislature official website

Κατηγορία:Νέο Μεξικό
Νεο Μεξικο